
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 104 

22 Φεβρουάριου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κοστολόγηση των δωρεάν διατεθειμένων συγγραμμά¬ 
των στους φοιτητές Α.Ε.Ι. για τα ακαδημαϊκά έτη 

1992 - 1993, 1993 - 94, 1994 - 95. 1 

Πρακτική άσκηση αποφοίτων 1ΕΚ. 2 

Σύσταση ιδίου Νομικού Προσώπου στρ Δήμο Τρίπολης 
Νομού Αρκαδίας, με την επωνυμία «Σχολική Επι¬ 
τροπή του Επαγγελματικού Πολυκλαδικού Λυκείου 


Δήμου Τριπόλεως». 3 

Χορήγηση άδειας ασκήσεως επαγγέλματος Κοινών. 
Λειτουργού στην Κρεμμύδα - Ματσούκα Ειρήνη του 

Ιωάννη, κάτοικο Πατρών. 4 

Σύσταση αμιγούς κοινοτικής επιχείρησης στην Κοινό¬ 
τητα Νέων Μαλγάρων Ν. θεσ/νίκης με την επωνυ¬ 
μία «Κοινοτική Επιχείρηση Τοπικής Ανάπτυξης 

Νέων Μαργάρων Δέλτα Αξιού. 5 

Ίδρυσις Σχολής Εκκλησιαστικής Βυζαντινής Μουσικής 
στην Ιερά Μητρόπολη Ναυπάκτου και Αγίου Βλα¬ 
σίου. 6 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.12.1/Β3/7299 π.ε. (1) 

Κοστολόγηση των δωρεάν διατεθειμένων συγγραμμάτων 
στους φοιτητές Α.Ε.Ι. για τα ακαδημαϊκά έτη 1992 - 
1993, 1993 - 94, 1994 - 95. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
και ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 23 του Νόμου 1268/1982 
(ΦΕΚ 87/τ.Α'/16.7.1982). 

2. Τις διατάξεις του άρθρου 3 του Νόμου 2174/93 {ΦΕΚ 
210/τ.Α722.12.1993) και τις διατάξεις της παραγράφου 
3 του άρθρου 2 του Νόμου 2233/94 (ΦΕΚ 141/τ.ΑΥ 


31.8.1994), με τις οποίες ανεστάλη η ισχύς των διατά¬ 
ξεων του άρθρου 22 του Νόμου 2083/1992 (ΦΕΚ 159/ 
τ.Α721.9.1992) και επανήλθε σε ισχύ η παράγραφος 2 
του άρθρου 23 του Νόμου 1268/1982 (ΦΕΚ 87/τ.Α7 
16.7.1982). 

3. Τις διατάξεις της αριθμ. Φ. 141/Β3/1402/1984 
(ΦΕΚ 159/20.3.1984 τ.Β') υπουργικής απόφασης για την 
έκδοση και διακίνηση των διδακτικών βιβλίων των Α.Ε.Ι., 
όπως αυτή τροποποιήθηκε μεταγενέστερα και ισχύει σή¬ 
μερα. 

4. Το άρθρο 10 της αριθμ. Φ.12.1/Β3/3943/4.10.1993 
(ΦΕΚ 808/Τ.Β /6.10.1993) υπουργικής απόφασης, όπως 
αυτή τροποποιήθηκε με την αριθμ. Φ.12.1/Β3/5477/ 
13.12.1993 (ΦΕΚ 931 /τ. Β724.12.1994) υπουργική από¬ 
φαση. 

5. Το αριθμ. 726/23.1.96 πρακτικό της επιτροπής κο¬ 
στολόγησης των πανεπιστημιακών συγγραμμάτων. 

6. Το γεγονός ότι από την απόφαση αυτή προκαλείται 
δαπάνη το ύψος της οποίας δεν μπορεί να προσδιορισθεί 
θα βαρύνει όμως τις πιστώσεις του Κ.Α.Ε. 1123 του ειδι¬ 
κού φορέα 19-250 του προϋπολογισμού οικονομικού 
έτους 1996 του Υπουργείου Εθνικής Παιδείας και θρη¬ 
σκευμάτων. 

7. Την αριθμ. Φ.12.1/Β3/52/9.1.1995 (ΦΕΚ 3/ 
10.1.1995 τ.Β', υπουργική απόφαση. 

8. Το άρθρο 29α «Έλεγχος των δαπανών που προκα- 
λούν οι κανονιστικές διοικητικές πράξεις» του Ν. 1558/ 
85, όπως προστέθηκε με το άρθρο 27 του Ν. 2081/92 
(ΦΕΚ 154/Α/10.9.1992), αποφασίζουμε: 

Α. Εγκρίνουμε την αγορά των παρακάτω αναφερομένων 
συγγραμμάτων από το ελεύθερο εμπόριο, που προτάθη- 
καν από τις Γενικές Συνελεύσεις των τομέων για την δω¬ 
ρεάν διανομή στους φοιτητές των Α.Ε.Ι, κατά το ακαδη¬ 
μαϊκό έτος 1992 - 1993, 1993 - 94, 1994 - 95 με την 
αναφερόμενη για κάθε αντίτυπο τιμή, όπως, αυτή προσ¬ 
διορίστηκε από την επιτροπή κοστολόγησης των πανεπι¬ 
στημιακών συγγραμμάτων με το αριθμ. 726/96 πρακτικό 
της. 

Η απόφαοη αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 9 Φεβρουάριου 1995 

Ο ΥΠΟΥΡΓΟΣ 

Γ. ΠΑΠΑΝΔΡΕΟΥ 

♦- 

Αριθ. Ζ71802/6.2.96 (2) 

Πρακτική άσκηση αποφοίτων ΙΕΚ. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Την παράγραφο 4 του άρθρου 5 του Ν, 2009/92 «Εθνικό 
Σύστημα Επαγγελματικής Εκπαίδευσης και Κατάρτισης και 
άλλες διατάξεις», όπως τροποποιήθηκε και ισχύει. 

2. Το γεγονός ότι η κατάρτιση των αποφοίτων των ΙΕΚ προ- 
κειμένου να συμπληρωθεί επαρκώς, είναι δυνατόν να συ¬ 
μπληρώνεται με περαιτέρω πρακτική άσκηση σε χώρους ερ¬ 
γασίας, ώστε να εξοικειωθούν με το εργασιακό κλίμα που 
τους αναμένει αλλά και για να αντιμετωπίσουν με επιτυχία τις 
εξετάσεις πιστοποίησης που πρόκειται να συμμετάοχουν. 

3. Την αριθ. 3/6.2.96 πράξη του Δ.Σ. του Ο.Ε.Ε.Κ. 

4. Το γεγονός ότι από τις διατάξεις της παρούσας απόφα¬ 
σης προκαλείται δαπάνη σε βάρος του Ο.Ε.Ε.Κ., η οποία δεν 
μπορεί εκ των προτέρων να υπολογισθεί, αποφασίζουμε: 

Καθορίζουμε την πρακτική άσκηση των αποφοίτων των 
Ι.Ε.Κ. ως ακολούθως: 

Αρθρο 1 

1. Καθιερώνεται προαιρετική πρακτική άσκηση ενός εξα¬ 
μήνου των αποτοίτων των Ι.Ε.Κ. που περάτωσαν το τελευταίο 
εξάμηνο στο Δημόσιο, σε Νομικά Πρόσωπα Δημοσίου ή Ιδιω¬ 
τικού Δικαίου και σε ιδιωτικές επιχειρήσεις. 

2. Η ανωτέρω Πρακτική Ασκηση πρέπει να γίνεται πριν από 
τις εξετάσεις Πιστοποίησης Επαγγελματικής Κατάρτισης του 
καταρτιζομένου. 

3. Κατά την διάρκεια της πρακτικής άσκησης, η οποία θεω¬ 
ρείται ότι συμβάλλει στην βελτίωση και συμπλήρωση της κα¬ 
τάρτισής τους, οι απόφοιτοι έχουν όλα τα δικαιώματα των κα- 
ταρτιζομένων, όπως αυτά απορρέουν από τις ισχύουσες ειδι¬ 
κότερες διατάξεις. 

Άρθρο 2 

1. Κατά την διάρκεια της Πρακτικής Άσκησης οι απόφοιτοι 
των Δημοσίων και Ιδιωτικών ΙΕΚ δεν καταβάλλουν δίδακτρα ή 
τέλη εγγραφής ή παντός είδους άλλες εισφορές προς τα ΙΕΚ 
ή τον Ο.Ε.Ε.Κ. 

2. Η εξάμηνη διάρκεια της πραγματοποιηθείσης Πρακτικής 
Άσκησης θεωρείται ως αναγνωρισμένη προϋπηρεσία για χο¬ 
ρήγηση άδειας άσκησης επαγγέλματος. 

3. Ο ασκούμενος απόφοιτος πριν την έναρξη και μετά τη 
λήξη της Πρακτικής Άσκησης οφείλει να προσκομίσει στον 
Ο.Ε.Ε.Κ. τα απαραίτητα δικαιολογητικά καθώς και σχετική 
βεβαίωση του εργοδότη 

Άρθρο 3 

1. Κάθε καταρτιζόμενος που επιθυμεί να πραγματοποιήσει 
Πρακτική Άσκηση στο επάγγελμα υποβάλλει αίτηση - δή¬ 
λωση στο πλησιέστερο προς την κατοικία του δημόσιο ΙΕΚ με 
την οποία δηλώνει την Υπηρεσία ή την επιχείρηση που τον 
έχει αποδεχθεί για Πρακτική Άσκηση. Ταυτόχρονα υποβάλ¬ 
λει βεβαίωση, με την οποία ο εργοδότης βεβαιώνει ότι αποδέ¬ 
χεται τον καταρτιζόμενο για πρακτική άσκηση διάρκειας ενός 
εξαμήνου, δηλώνει με σαφήνεια την έναρξη και ληξη της πε¬ 
ριόδου της Πρακτικής Άσκησης, περιγράφει το αντικείμενο 
εργασίας της επιχείρησης και το αντικείμενο της απασχόλη¬ 


σης του καταρτιζομένου, καθώς και ότι αποδέχεται την επο- 
πτεία του έργου της πρακτικής άσκησης σύμφωνα με τα ορι¬ 
ζόμενα στο άρθρο 5 της παρούσας απόφασης. 

2.0 Δ/ντής του ΙΕΚ, εγκρίνει τήν έναρξη και το πρόγραμμα 
της Πρακτικής Άσκησης του καταρτιζομένου, εάν κατά την 
κρίση του διαπιστώνει, ότι ο υποψήφιος για την Πρακτική 
Άσκηση καταρτιζόμενος θα απασχολείται σε θέματα της ει¬ 
δικότητάς του, ακόμα ότι σε κάθε περίπτωση δεν θα ετεροα- 
πασχολείται για την συγκεκριμένη περίοδο και επι πλέον ότι η 
επιχείρηση διαθέτει τα αναγκαία χαρακτηριστικά για την 
απρόσκοπτη διεξαγωγή της Πρακτικής Άσκησης. Στην περί¬ 
πτωση που απορρίψει το σχετικό αίτημα του υποψηφίου για 
Πρακτική Άσκηση καταρτιζομένου, οφείλει να δικαιολογήσει 
την απόφασή του με έγγραφη έκθεσή ίου προς την δ/νση Κα¬ 
τάρτισης του Ο.Ε.Ε.Κ. 

3. Κάθε ασκούμενος σπουδαστής τηρεί βιβλίο Πρακτικής 
Άσκησης, το οποίο διατίθεται δωρεάν από το Δημόσιο ΙΕΚ. 
Στο βιβλίο Πρακτικής Άσκησης αναγράφονται από τον 
ασκούμενο κατά εβδομάδα οι εργασίες στις οποίες απασχο¬ 
λήθηκε, καθώς και συνοπτική περιγραφή των καθηκόντων 
που του ανατέθηκαν στο χώρο εργασίας. Κάθε εβδομαδιαία 
καταχώρηση ελέγχεται και υπογράφεται από τον υπεύθυνο 
της επιχείρησης ή υπηρεσίας, για την παρακολούθηση των 
ασκουμένων. 

4. Μετά την ολοκλήρωση της Πρακτικής Άσκησης, ο κα¬ 
ταρτιζόμενος το υποβάλλει συμπληρωμένο, με τον αριθμό 
εβδομαδιαίων εκθέσεων, τον χρόνο και το αντικείμενο απα¬ 
σχόλησης, τις ημέρες απουσίας και την επίδοσή του. 

5. Οι ασκούμενοι κατά το χρόνο της προαιρετικής Πρακτι¬ 
κής Άσκησης δεν μπορούν να απουσιάζουν περισσότερες 
από 15 εργάσιμες ημέρες. 

6. Ο Δ/ντής του ΙΕΚ στο οποίο υποβάλλονται τα δικαιολο- 
γητικά Πρακτικής Άσκησης αποφασίζει για την αποδοχή ή 
απόρριψή τους. Στην περίπτωση της απόρριψης, οφείλει με 
σχετική πράξη του να δικαιολογήσει την απόφαση αυτή. 

7. Για τυχόν απορριπτικές αποφάσεις του Δ/ντή του ΙΕΚ, 
σχετικές με τις παραγράφους 2 και 4 του παρόντος άρθρου, ο 
καταρτιζόμενος μπορεί να ασκήσει ένσταση ενώπιον του 
Προέδρου του Ο.Ε.Ε.Κ. μέσα σε προθεσμία 10 ημερών, ο 
οποίος εξετάζει την υπόθεση τόσο από πλευράς ουσίας, όσο 
και νομιμότητας. 

Αρθρο 4 

Το Δημόσιο ΙΕΚ τηρεί Ατομικό Φάκελλο Πρακτικής Άσκη¬ 
σης για κάθε υποψήφιο. Στον ατομικό φάκελλο Πρακτικής 
Άσκησης καταχωρούνται: 

α) Η αίτηση - δήλωση του καταρτιζομένου. 

β) Η βεβαίωση του εργοδότη. 

γ) Η έγκριση για την έναρξη της Πρακτικής Άσκησης. 

δ) Η βεβαίωση για την επιτυχή περάτωση της Πρακτικής 
Άσκησης. 

ε) Το βιβλίο Πρακτικής Άσκησης. 

στ) Κάθε άλλο έγγραφο, έκθεση ή πρακτικό, που αφορά 
την έναρξη, διεξαγωγή και περάτωση της Πρακτικής Άσκη¬ 
σης. 

Στα στοιχεία του Ατομικού Φακέλλου έχουν πρόσβαση μό¬ 
νον οι αρμόδιοι υπάλληλοι του Ι.Ε.Κ. ή της Κ.Υ. του Ο.Ε.Ε.Κ. 
και ο ενδιαφερόμενος, Απαγορεύεται η κοινοποίηση αυτών 
σε τρίτους χωρίς την άδεια του ενδιαφερομένου ή σχετικής 
παραγγελίας Δικαστικής Αρχής. 

Άρθρο 5 

1. Για την εποπτεία της Πρακτικής Άσκησης ορίζονται οι 
συντονιστές Πρακτικής Άσκησης του αντίστοιχου Ι.Ε.Κ. των 
οποίων η πρόσληψη και η αποζημίωση γίνεται σύμφωνα με τα 
εδάφια Β' και Γ' της παραγράφου 8 του άρθρου 19 της 

Υπουργικής Απόφασης 121/25.5.92 (ΦΕΚ 371 τ.Β') όπως 
τροποποιήθηκε, συμπληρώθηκε και ισχύει, μετά από έγκριση 
του Προέδρου του Ο.Ε.Ε.Κ. 

Με απόφαση του Προέδρου του Ο.Ε.Ε.Κ., καθορίζεται ο 
αριθμός των συντονιστών ανά Ι.Ε.Κ., ανάλογα με το πλήθος 
των ασκούμενων που αυτά εποπτεύουν και με το πλήθος των 
φορέων που έχουν αναλάβει την διεξαγωγή της Πρακτικής 
Ασκησης. 

2. Έργο των συντονιστών Πρακτικής Ασκησης είναι η 
πραγματοποίηση επισκέψεων στους χώρους Πρακτικής 
Άσκησης, χωρίς να έχει προηγηθεί ειδοποίηση και ελέγχουν 
την παρουσία του καταρτιζομένου, το αντικείμενο της Πρα¬ 
κτικής Άσκησης εάν είναι σύμφωνο με τα δηλωθέντα, το πε¬ 
ριβάλλον εργασίας, τον Ατομικό Φάκελλο Πρακτικής Άσκη¬ 
σης κ.λπ. 

3. Η άσκηση της εποπτείας και συντονισμού θεωρείται ως 
κανονική διδακτική απασχόληση και αντιστοιχεί με τέσσερις 
ώρες διδακτικής απασχόλησης για κάθε επίσκεψη, επιπλέον 
του τυχόν λοιπού εκπαιδευτικού έργου τους. 

4. Ο αριθμός των επισκέψεων ανά τμήμα και συντονιστή 
καθορίζονται με απόφαση του Προέδρου του Ο.Ε.Ε.Κ. Οι συ¬ 
ντονιστές οφείλουν να εκθέτουν εγγράφως στην Δ/νση Κα¬ 
τάρτισης του Ο.Ε.Ε.Κ. τα όσα διαπιστώνουν κατά την άσκηση 
των καθηκόντων τους. 

5. Για την ενδεχόμενη μετακίνηση εκτός έδρας συντονι¬ 
στών, για να ασκήσουν την εποπτεία, ισχύουν οι σχετικές κεί¬ 
μενες διατάξεις. 

Άρθρο 6 

Με απόφαση του Δ.Σ. του Ο.Ε.Ε.Κ. καθορίζεται ο ετήσιος 
αριθμός των αποφοίτων των Ι.Ε.Κ. των οποίων η Πρακτική 
Άσκηση θα επιδοτείται από τον Ο.Ε.Ε.Κ. σύμφωνα με την 
παράγραφο του Άρθρου 12 του Ν. 2009/92. 

Η επιλογή των επιδοτουμένων γίνεται με απόφαση του 
Προέδρου του Ο.Ε.Ε.Κ. μετά από γνώμη τριμελούς συμβου¬ 
λευτικής επιτροπής απαρτιζομένης από τον Δ/ντή Κατάρτι¬ 
σης και τους Προέδρου των Π.Ε.Ε.Π. Αθηνών και θεοσαλονί¬ 
κης. 

Για την επιλογή συνεκτιμώνται τα παρακάτω κριτήρια: 

α) Η οικονομική κατάσταση του ασκουμένου. 

β) Η οικογενειακή του κατάσταση. 

γ) Η επίδοσή του κατά τη διάρκεια της κατάρτισης του. 

Άρθρο 7 

Το ποσόν της επιδότησης του ασκουμένου που επιλέγεται 
με βάη το ως άνω άρθρο, σε κάθε περίπτωση δεν μπορεί να 
είναι μεγαλύτερο από την συνεισφορά του στο Ταμείο Μέρι¬ 
μνας, κατά τη διάρκεια της κατάρτισής του. 

Άρθρο 8 

1. Η μορφή και το περιεχόμενο του βιβλίου και εγγράφων 
του άρθρου 4 της παρούσης αποφάσεως καθορίζονται με 
απόφαση του Δ.Σ. του Ο.Ε.Ε.Κ. 

Άρθρο 9 

Η παρούσα να δημοσιευθεί στην Εφημερίδα της Κυβερνή- 
σεως. 

Η ισχύς της παρούσας ισχύει από της δημοσιεύσεώς της 
στην Εφημερίδα της Κυβερνήσεως. 

Αθήνα, 6 Φεβρουάριου 1996 

Ο ΥΠΟΥΡΓΟΣ 

Γ. Α. ΠΑΠΑΝΔΡΕΟΥ 


Αριθ. 2349 (3) 

Σύσταση ίδιου Νομικού Προσώπου στο Δήμο Τρίπολης Νομού 
Αρκαδίας, με την επωνυμία «Σχολική Επιτροπή του Επαγ¬ 
γελματικού Πολυκλαδικού Λυκείου Δήμου Τριπόλεως». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ ΝΟΜΟΥ ΑΡΚΑΔΙΑΣ 
Έχοντας υπόψη: 

1. Τις διατάξεις: (α) της παραγρ. 8-15 του άρθρου 5 του Ν. 
1854/1990, «Για την Ακαδημία Αθηνών και άλλες εκπαιδευ¬ 
τικές διατάξεις» (Α’ 110) (β) του άρθρου 203 του Δημοτικού 
και Κοινοτικού Κώδικα {Π.Δ. 410/1995) (ΦΕΚ Α' 231). 

2. Τις διατάξεις του άρθρου 4 του Ν. 2240/1994 όπως τρο¬ 
ποποιήθηκε με τις όμοιες του άρθρ. 19 παρ. 6 περ. δ’ του Ν. 
2344/1995. 

3. Την αριθμ. 4/1996 απόφαση του Δημοτικού Συμβουλίου 
Τρίπολης του Νομού Αρκαδίας για σύσταση Σχολικής Επιτρο¬ 
πής, του Επαγγελματικού Πολυκλαδικού Λυκείου Δήμου Τρι- 
πάλεως, αποφασίζουμε: 

1. Συνιστούμε στο Δήμο Τρίπολης Νομού Αρκαδίας ίδιο Νο¬ 
μικό Πρόσωπο με την επωνυμία «Σχολική Επιτροπή του Επαγ¬ 
γελματικού Πολυκλαδικού Λυκείου Δήμου Τριπόλεως. 

3. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλώσιμων 
υλικών κ.λπ. 

β) Η εκτέλεση μικρών έργων για την επισκευή και συντή¬ 
ρηση των διδακτηρίων. 

γ) Η αποκατάσταση φθορών και ζημιών των επίπλων, εξο¬ 
πλισμού και γενικά των διδαιαηριακών εγκαταστάσεων, η 
φροντίδα για την εξεύρεση άλλων πόρων και ο εφοδιασμός 
των σχολικών μονάδων με έπιπλα και σκεύη, με βιβλία για τη 
σχολική βιβλιοθήκη και γενικά με όλα τα μέσα που είναι απα¬ 
ραίτητα για την λειτουργία του και γενικότερα η λήψη όλων 
των μέτρων που κρίνονται αναγκαία για τη στήριξη της διοικη¬ 
τικής λειτουργίας των σχολικών μονάδων. 

3, Πόροι της σχολικής Επιτροπής είναι: 

α) Η ετήσια Επιχορήγηση του Υπουργείου Εσωτερικών 
Δημ. Διοίκησης και Αποκ/σης για την αντιμετώπιση των λει¬ 
τουργικών δαπανών των σχολείων που ανέρχεται στις 
1.500.000 δρχ. 

β) Κάθε είδους εισφορές, δωρεές, κληρονομιές και κληρο¬ 
δοσίες. 

γ) Εισπράξεις από το αντίτιμο των παρεχομένων πραγμά¬ 
των ή υπηρεσιών. 

δ) Πρόσοδος από την περιουσία της. 

4. Το Νομικό Πρόσωπο εκπροσωπείται στο δικαστήριο και 
σε κάθε δημόσια αρχή από τον Πρόεδρο του Δ.Σ. και όταν αυ¬ 
τός απουσιάζει ή κωλύεται από τον Αντιπρόεδρο. 

Με την παρούσα απόφαση προκαλείται ετήσια δαπάνη 
1.500.000 δρχ. σε βάρος του Κρατικού Προϋπολογισμού από 
επιχορήγηση του Υπουργείου Εσωτερικών Δημ. Διοίκησης 
και Αποκ/σης για αντιμετώπιση των λειτουργικών δαπανών 
των σχολείων, γραμμένη στον Κ.Α. 2/21 /212.9η του προϋπο¬ 
λογισμού του Δήμου Τ ρίπολης. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Τρίπολη, 6 Φεβρουάριου 1996 

Ο Περιφερειακός Διευθυντής 
ΓΕΩΡΓΙΟΣ ΜΠΡΕΓΙΑΝΝΗΣ 

Αριθ. 1345 ™ 

Χορήγηοη άδειας ασκήσεως επαγγέλματος Κοινών. Λειτουρ¬ 
γού στην Κρεμμύδα - Ματσούκα Ειρήνη του Ιωάννη, κά¬ 
τοικο Πατρών. 

Ο ΝΟΜΑΡΧΗΣ ΑΧΑΪΑΣ 

Με την απόφαση του Νομάρχη 1344/1996 χορήγησε στην 
Κοινωνική Λειτουργό Κρεμμύδα - Ματσούκα Ειρήνη του Ιω¬ 
άννη, κάτοικο Πατρών, άδεια ασκήσεως επαγγέλματος Κοι¬ 
νών. Λειτουργού. 

Η παρούσα να δημοσιευθεΐ στην Εφημερίδα της Κυβερνή- 
σεως. 

Πάτρα, 9 Φεβρουάριου 1996 

Με εντολή Νομάρχη 
Ο Διευθυντής 
ΧΡ, ΜΠΑΛΑΣΟΠΟΥΛΟΣ 


——♦- 

Αριθ. ΕΣ. 5339 (5) 

Σύσταση αμιγούς κοινοτικής επιχείρησης στην Κοινότητα 
Νέων Μαλγάρων Ν. θεσ/νίκης με την επωνυμία «Κοινο¬ 
τική Επιχείρηση Τοπικής Ανάπτυξης Νέων Μαργάρων 
Δέλτα Αξιού. 


Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 277 του Π.Δ. 410/94 περί κω- 
δικοποιήσεως σε ενιαίο κείμενο Νόμου, με τίτλο Δημοτικός 
και Κοινοτικός κώδικας των ισχύουσων διατάξεων του δημοτι¬ 
κού και κοινοτικού κώδικα, όπως τροποποιήθηκαν και συ¬ 
μπληρώθηκαν. 

2. Την απόφαση του Υπουργού Εσωτερικών αριθ. 25027/ 
9.4.1984 (ΦΕΚ 244/Β/1984). 

3. Τις αρ. 129/1995 και 9/1996 αποφάσεις του Κοινοτικού 
Συμβουλίου Νέων Μαλγάρων, αποφασίζουμε: 

1. Συνιστούμε στην Κοινότητα Νέων Μαλγάρων του Νομού 
Θεσσαλονίκης επιχείρηση με την επωνυμία «Κοινοτική Επι¬ 
χείρηση Τοπικής Ανάπτυξης Νέων Μαλγάρων Δέλτα Αξιού», 
που διέπεται από τις διατάξεις των άρθρων 277 - 284 και 291 
του Π Δ. 410/95 «περί Δημοτικού και Κοινοτικού Κώδικα και 
από την απόφαση 25027/9.4.1984 του Υπουργού Εσωτερι¬ 
κών που δημοσιεύθηκε στο 244/19.4.1984 ΦΕΚ τεύχος Β , 

2. Έδρα της επιχείρησης είναι το Κοινοτικό Κατάστημα 
στην κοινότητα των Νέων Μαλγάρων του Νομού θεσσαλονί- 

3. Στους σκοπούς της επιχείρησης περιλαμβάνονται: 

α) η προώθηση ολοκληρωμένης κοινωνικής, πολιτικής και 
οικονομικής ανάπτυξης στην Κοινότητα Νέων Μαλγάρων και 
συγκεκριμένα: 

Η ανάληψη έργων και εργασιών ύδρευσης, οδοποιίας, απο¬ 
χέτευσης, καθαριότητας, ηλεκτρικών και ηλεκτρολογιών 
εγκαταστάσεων, κατασκευές τεχνικών έργων, διευθετήσεις 
και συντηρήσεις χώρων και κτιρίων, δεντροφυτεύσεις κ.λπ. 

Η ανάληψη πολιτιστικών εκδηλώσεων, εορτών, ξεναγή¬ 
σεων κ.λπ. 

Οι υπηρεσίες προς την τρίτη ηλικία 

Οι υπηρεσίες νεκροταφίου 

Η λειτουργία βρεφονηπιακού σταθμού και συναφείς υπη¬ 
ρεσίες. ... 

Η έκδοση εφημερίδας, εντύπων, περιοδικών κ.λπ. 

Λοιπές συναφείς υπηρεσίες. 

β) Η δημιουργία τομέων τεχνικής υποστήριξης και υποδο¬ 
μής για την υποστήριξη της κοινότητας και τρίτων. 

γ) Η εκπόνηση μελετών και η υλοποίηση και διαχείριση 
εθνικών και κοινοτικών προγραμμάτων. 

δ) Η δημιουργία επιχειρηματικών δραστηριοτήτων. 

4. Η χρονική διάρκεια της επιχείρησης ορίζεται σε 50 χρό¬ 


νια από την ημέρα δημοσίευσης της συστατικής πράξης στην 
Εφημερίδα της Κυβέρνησης. 

5. Το κεφάλαιο της επιχείρησης ορίζεται σε 2.000.000 

δραχμές και θα καταβληθεί ολοσχερώς από την κοινότητα, με 
την δημοσίευση στο ΦΕΚ της συστατικής πράξης της παρα¬ 
πάνω Επιχείρησης. , 

6. Η επιχείρηση θα διοικείται από Διοικητικό Συμβούλιο το 
οποίο αποτελείται από πέντε (5) μέλη, εκ των οποίων: 

τέσσερα (4) θα είναι μέλη του Κοινοτικού Συμβουλίου Νέων 
Μαλγάρων (Πρόεδρος και τρεις Κοινοτικοί Σύμβουλοι) που θα 
οριστούν με απόφαση του Κοινοτικού Συμβουλίου. 

ένα (1) μέλος θα είναι εκπρόσωπος του Αγροτικού Συνεται¬ 
ρισμού που θα οριστεί με απόφαση του Κοινοτικού Συμβου¬ 
λίου ύστερα από πρόταση του οικείου φορέα. 

Στα μέλη του Διοικητικού Συμβουλίου προστίθεται και ένας 
(1) εκ των εργαζομένων (χωρίς την αλλαγή της παρούσας συ¬ 
στατικής πράξης) όταν η Επιχείρηση απασχολήσει περισσότε¬ 
ρους από (20) είκοσι εργαζόμενους, οπότε τα μέλη του Κοι¬ 
νοτικού Συμβουλίου που μετέχουν στο Διοικητικό Συμβούλιο 
της επιχείρησης μειώνονται κατά ένα Κοινοτικό Σύμβουλο. 

7. Ο πρόεδρος του Διοικητικού Συμβουλίου εκπροσωπεί 
την επιχείρηση στα δικαστήρια και σε κάθε αρχή και δίνει τους 
όρκους που επιβάλλεται. 

Το Διοικητικό Συμβούλιο μπορεί να προσλάβει ή να ορίσει 
ένα από τα μέλη του Διευθυντή της Κοινοτικής Επιχείρησης. 
Στον Διευθυντή της επιχείρησης μετά από απόφαση του Διοι¬ 
κητικού Συμβουλίου μπορεί να ανατεθεί η εκπροσώπηση της 
Εταιρείας. 

8. Πόροι της Επιχείρησης είναι τα έσοδα από την άσκηση 
της δραστηριότητάς της, οι πρόσοδοι από την περιουσία της, 
οι εθνικές ή κοινοτικές επιχορηγήσεις ή επιδοτήσεις, οι δω- 
ρέες, τα κληροδοτήματα, τα κέρδη από την συμμετοχή της σε 
άλλους φορείς και κάθε άλλο νόμιμο έσοδο. 

9. Η επιχείρηση διαλύεται: 

α) με απόφαση του Κοινοτικού Συμβουλίου και με την 
έγκριση του Νομάρχη θεσ/νίκης. 

β) όταν λήξει η διάρκεια της χωρίς να παραταθεί και 

γ) σε περίπτωση πτώχευσης 

Την διάλυση της επιχείρησης ακολουθεί εκκαθάριση με τις 
προβλεπόμενες από το Νόμο διαδικασίες. Το υπόλοιπο πε¬ 
ριέρχεται στην Κοινότητα Νέων Μαλγάρων. 

10. Ο έλεγχος της επιχείρησης διενεργείται από δύο (2) 
Ελεγκτές σύμφωνα με όσα ορίζει ο Νόμος. 

11. Η καταβολή του κεφαλαίου της επιχείρησης που έχει 
ορισθεί σε 2.000.000 δρχ. έχει εγγράφει στον Κωδικό 75/ 
161.9 του Οικονομικού Προϋπολογισμού της Κοινότητας του 
έτους 1996 και θα γίνει εφάπαξ με την δημοσίευση στο ΦΕΚ 
της συστατικής πράξης της παραπάνω Επιχείρησης. 

Η απόφασή μας αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 9 Φεβρουάριου 1996 

Ο Περιφερειακός Διευθυντής 
ΧΡΗΣΤΟΣ ΓΚΟΣΛΙΟΠΟΥΛΟΣ 


ΠΡΑΞΙΣ ΥΠ’ ΑΡΙΘΜ. 3 

Ίδρυσις Σχολής Εκκλησιαστικής Βυζαντινής Μουσικής 
στην Ιερά Μητρόπολη Ναυπάκτου και Αγίου Βλασίου. 

ΙΕΡΑ ΜΗΤΡΟΠΟΛΙΣ 
ΝΑΥΠΑΚΤΟΥ ΚΑΙ ΑΓ. ΒΛΑΣΙΟΥ 
Έχοντας υπ’ όψιν: 

1. Τας διατάξεις των άρθρων 1 παρ. 4 και 29 παρ. 1 και 2, 
του Νόμου 590/1977 (ΦΕΚ 146/6 τεύχος Α') «περί Καταστα¬ 
τικού Χάρτου της Εκκλησίας της Ελλάδος». 

2. Τας διατάξεις του άρθρου 20 παρ. 2 του αριθμ. 1/1969 
Κανονισμού της Ιερός Συνόδου «Περί Οργανισμού Διοική- 

σεως Εκκλησιαστικών Σωμάτων και Οργανισμών» (ΦΕΚ 185/ 
τ.Α'/11.9.1970). 

3. Τας υποχρεώσεις ημών προς το πλήρωμα της Εκκλησίας 
που απορρέουν από τους Ιερούς Κανόνας και Νόμους. 

4. Τας ανάγκας των Ιερών Ναών της Επαρχίας ημών και την 
έλλειψιν ικανού αριθμού Ιεροψαλτών δια την εύρυθμον επιτέ- 
λεσιν του λατρευτικού έργου της Εκκλησίας. 

5. Την ανάγκην καλλιέργειας της Εκκλησιαστικής Βυζαντι- 
κής Μουσικής. 

6. Την υπ' αριθμ. 428/7.12.1995 πρότασιν ημών προς την 
Ιεράν Σύνοδον. 

7. Την από 11.1.1996 Εγκριτικήν ΑπόφασιντηςΔ.Ι.Σ., απο- 
φασίζομεν: 

Την ίδρυσιν και λειτουργίαν Σχολής υπό τον τίτλον «ΣΧΟΛΗ 
ΕΚΚΛΗΣΙΑΣΤΙΚΗΣ ΒΥΖΑΝΤΙΝΗΣ ΜΟΥΣΙΚΗΣ» της Ιερός Μη- 
τροπόλεως Ναυπάκτου και Αγίου Βλασίου, με σκοπόν την 
ανάπτυξιν ενδιαφέροντος δια την Εκκλησιαστικήν Μουσικήν, 
την προσέλκυσιν νέων και εκπαίδευσιν αυτών εις το έργον 
του Ιεροψάλτου, καθώς και την παροχήν πόσης φύσεως βοή¬ 
θειας εις τους Ιεροψάλτας τους υπηρετούντας ήδη εις τους 
ενοριακούς Ναούς. 

Τα της διοικήσεως και λειτουργίας της εν λόγω Σχολής θέ- 
λομεν ορίσει εν συνεχεία δια της καταρτίσεως ίδιου Κανονι¬ 
σμού. 

Η παρούσα πρόξις να δημοσιευθή εις την Εφημερίδα Της 
Κυβερνήσεως και το περιοδικόν «ΕΚΚΛΗΣΙΑ». 

Εν Ναυπάκτω τη 18η Ιανουάριου 1996 
ΐΟ Ναυπάκτου και Αγίου Βλασίου ΙΕΡΟΘΕΟΣ 


ΚΑΝΟΝΙΣΜΟΣ 

ΣΧΟΛΗΣ ΕΚΚΛΗΣΙΑΣΤΙΚΗΣ ΒΥΖΑΝΤΙΝΗΣ ΜΟΥΣΙΚΗΣ 
ΙΕΡΑΣ ΜΗΤΡΟΠΟΛΕΩΣ ΝΑΥΠΑΚΤΟΥ 
ΚΑΙ ΑΓΙΟΥ ΒΛΑΣΙΟΥ 

'Αρθρον 1 

α) Δια Πρόξεως του Σεβασμιωτάτου Μητροπολίτου Ναυπά¬ 
κτου και Αγίου Βλασίου, ιδρύεται Σχολή υπό την επωνυμίαν: 
«ΣΧΟΛΗ ΕΚΚΛΗΣΙΑΣΤΙΚΗΣ ΒΥΖΑΝΤΙΝΗΣ ΜΟΥΣΙΚΗΣ» της 
Ιεράς Μητροπόλεως Ναυπάκτου και Αγίου Βλασίου. 

β) Η Σχολή έχει ιδίαν σφραγίδα, κυκλική, φέρουσαν γύρω- 
θεν τον τίτλον «ΙΕΡΑ ΜΗΤΡΟΠΟΛΙΣ ΝΑΥΠΑΚΤΟΥ ΚΑΙ 
ΑΓΙΟΥ ΒΛΑΣΙΟΥ - ΣΧΟΛΗ ΕΚΚΛΗΣΙΑΣΤΙΚΗΣ ΒΥΖΑΝΤΙΝΗΣ 
ΜΟΥΣΙΚΗΣ», εις το μέσον την εικόνα του Αγίου Πολυκάρπου, 
κάτωθεν το έτος ιδρύσεως αυτής. 

'Αρθρον 2 

Σκοπός της Σχολής είναι: 

α) Η ανάπτυξις ενδιαφέροντος δια την Εκκλησιαστικήν μου¬ 
σικήν, η προσέλκυσις νέων και εκπαίδευσις αυτών εις το έρ¬ 
γον του Ιεροψάλτου, καθώς και η παροχή πόσης φύσεως βοή¬ 
θειας εις τους Ιεροψάλτας τους υπηρετούντας ήδη εις τους 
ενοριακούς Ναούς. 

β) Η συγκρότησις παιδικών χορωδιών εις τας ενορίας όχι 
μόνον της πόλεως, αλλά και της υπαίθρου. 

γ) Η προβολή και έξαραις του μεγαλείου της Εκκλησιαστι¬ 
κής Βυζαντινής Μουσικής, ως στοιχείου της Ελληνορθοδόξου 
Παραδόσεως, δια συναυλιών και διαλέξεων. 

'Αρθρον 3 

α) Η Σχολή παρέχει διδασκαλίαν Μέσης Μουσικής Παι¬ 
δείας. 

β) Οι σπουδασταί και απόφοιτοι της Σχολής δύνανται να κα- 
ταταγούν, κατόπιν εξετάσεων, εις οιανδήποτε τάξιν αναγνω¬ 
ρισμένης υπό του Κράτους Σχολής ή Ωδείου και λαμβάνουν 
μέρος εις απολυτηρίους εξετάσεις, δια την απόκτησιν πτυ¬ 
χίου Ιεροψάλτου αναγνωρισμένου υπό του Κράτους. 


'Αρθρον 4 

α) Η Σχολή διοικείται υπό πενταμελούς Διοικούσης Επιτρο¬ 
πής απαρτιζομένης εκ του Μητροπολίτου ως Προέδρου, υπό 
του εκάστοτε νομίμου αυτού αναπληρωτού, ως Αντιπροέδρου 
και τριών κληρικών ή λαϊκών φίλων της Εκκλησιαστικής Μου¬ 
σικής. 

β) Την απόφασιν δια την συγκρότησιν της Διοικούσης Επι¬ 
τροπής υπογράφει ο Μητροπολίτης Ναυπάκτου και Αγίου 
Βλασίου. Κατά την πρώτην συνεδρίαν της Δ.Ε. ορίζονται υπ’ 
αυτής ο Γραμματεύς και ο Ταμίας. 

γ) Η θητεία της Δ. Επιτροπής είναι διετής. Εις την κρίσιν του 
Μητροπολίτου εναπόκειται η αντικατάστασις μέλους τίνος, 
προ της λήξεως της θητείας ή και ο επαναδιορισμός τίνος 
μετά την λήξιν αυτής. 

δ) Το αξίωμα των μελών της Δ. Επιτροπής είναι τιμητικόν 
και άμισθον. 

ε) Η Δ. Επιτροπή αποφασίζει περί πόσης υποθέσεως αφο- 
ρώσης εις την διοργάνωσιν και λειτουργίαν της Σχολής, ως και 
την πρόσκτησιν και διαχείρισιν της περιουσίας αυτής. Το Συμ- 
βούλιον των μελών λογίζεται εν απαρτία όταν παρευρίσκωνται 
τρία τουλάχιστον μέλη, αι δε αποφάσεις λαμβάνονται κατά 
πλειοψηφίαν των παρόντων μελών, εν ισοψηφία κατισχυού- 
σης της ψήφου του Προέδρου. 

ς) Η Σχολή εκπροσωπείται υπό του Μητροπολίτου ή του νο¬ 
μίμου αυτού αναπληρωτού εις απάσας τας εννόμους σχέσεις 
του και ενώπιον πόσης Αρχής και υπογράφει την επίσημον αλ¬ 
ληλογραφίαν της. 

'Αρθρον 5 

α) Η Σχολή έχει ιδίαν διαχείρισιν και τηρεί τα κάτωθι βιβλία: 
Μαθητολόγιο, παρουσιολόγιο, πρωτόκολλο αλληλογραφίας, 
βιβλίο προόδου Μαθητών, βιβλίο πράξεων της Δ.Ε. και τα 
απαραίτητα βιβλία διαχειρίσεως. Εις το τέλος εκάστου έτους 
συντάσσει τον Προϋπολογισμόν και Απολογισμόν αυτής και 
υποβάλλει τούτους προς έγκριοιν εις το Μητροπολιτικόν Συμ- 
βούλιον, 

β) Πόροι της Σχολής είναι αι παντός είδους επιχορηγήσεις 
και εισφορά! της Ιεράς Μητροπόλεως Ναυπάκτου και Αγίου 
Βλασίου, των Ιερών Ναών της περιοχής, των Ιερών Μονών, 
του Κράτους, Δήμων, Κοινοτήτων, Οργανισμών και φίλων της 
Εκκλησιαστικής Μουσικής. 

\ 

’Αρθρον 6 

Εν περιπτώσει διαλύσεως της Σχολής όλη η περιουσία της 
περιέρχεται εις το Γενικόν Φιλόπτωχον Ταμείον της Ιεράς 
Μητροπόλεως Ναυπάκτου και Αγίου Βλασίου. Απδφασις δια- 
λϋσεως της Σχολής ή τροποποιήσεως του παρόντος κανονι¬ 
σμού δεν δύναται να ληφθή εν απουσία του Μητροπολί¬ 
του. 

'Αρθρον 7 

θέματα μη προβλεπόμενα από τον παρόντα Κανονισμόν 
αντιμετωπίζονται με αποφάσεις της Δ. Επιτροπής της Σχο¬ 
λής, 

'Αρθρον 8 

Η ισχύς του παρόντος άρχεται από της δημοσιεύσεώς του 
εις την Εφημερίδα της Κυβερνήσεως και το περιοδικόν «ΕΚ¬ 
ΚΛΗΣΙΑ». 

’Αρθρον 9 
Κάλυψις δαπάνης 

Από τις διατάξεις του Κανονισμού αυτού προκαλείται δα¬ 
πάνη εις βάρος του προϋπολογισμού του Νομικού Προσώπου 
της Ιεράς Μητροπόλεως Ναυπάκτου και Αγίου Βλασίου, το 
ύψος της οποίας δεν δύναται να προσδιορισθή. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



